### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra [adresse]**

Lejlighedsvis kommer et antal af [adresse] borgere på kant med det offentlige og indgiver en klage til embedsværket over en afgørelse i en konkret sag i det kommunale system. Hvis klagen afvises og borgeren finder at begrundelsen ikke hviler på at gyldigt grundlag forslår vi således, at borgeren får mulighed for at indbringe sagen for en ombudsmand og derved giver [adresse] borgere retssikkerhed og større tillid til det politiske system såvel embedsværket.

Den kommunale ombudsmand er en juridisk funktion der varetages af et eksternt advokatkontor, der ikke varetager opgaver for [adresse] eller affilierede selskaber der har et interessefællesskab med kommunen eller på anden vis er inhabil. Ombudsmanden foreslås etableret som et eksperiment i en 4-årig periode, der skal sikre borgernes rettigheder og udbygge borgenes oplevelse af demokratiet som værende velfungerende.

Ombudsmandsfunktionen udbydes i et kommunalvalgår i oktober måned, således en ny ombudsmand kan være på plads samtidigt med det nyvalgte byråd. Ombudsmanden vælges på baggrund af pris og kompetencer efter en pt. ikke nærmere fastlagt vægtning.

Går en ombudsmand uanset årsag af inden udgangen af det 4. år, vælges en ny ombudsmand frit med afsæt i intentionerne i udbuddet.

I den fireårige prøveperiode afsættes i alt 5 millioner på det kommunale budget til honorering af ombudsmanden. Der er tale om et momsbelagt honorar. Det afsatte beløb er inkl. moms. Ombudsmandens kompetenceområde er hele den kommunale forvaltning. Såfremt et afslag til en borger eller en begrundelse fra en af kommunens magistratsafdelinger er i overensstemmelse med forvaltningsloven eller anden offentlig lovgivning kan klagen afvises af ombudsmanden. Det er ombudsmanden selv, der ved en indledende gennemgang afgør om borgerens klage er velbegrundet og om sagen skal undersøges nærmere.

Ombudsmanden kan udtale kritik og eventuelt henstille til, at kommunen ændrer praksis eller tager en sag op til fornyet behandling.

Ombudsmanden kan ved sin afgørelse hjælpe borgeren videre i det offentlige system eller vejlede om yderligere klagemuligheder.

Derfor foreslår Radikale Venstre at der etableres en kommunal ombudsmandsfunktion.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.